21. 3. 87 De Europæiske Fællesskabers Tidende Nr. L 79/39 KOMMISSIONENS FORORDNING (EØF) Nr. 813/87 af 20. marts 1987 om indførelse af efterfølgende tilsyn med visse landbrugsprodukter med oprin- delse i tredjelande, som overgår til frit forbrug i Spanien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn (1), senest ændret ved forordning (EØF) nr. 1579/ 86 ?), særlig artikel 24, og ud fra følgende betragtninger : Den aftale, som Det europæiske økonomiske Fællesskab har indgået med Amerikas forenede Stater efter Fællesska- bets udvidelse med Spanien, indeholder bl.a. en forplig- telse for Fællesskabet til i perioden fra den 1. januar 1987 til den 31. december 1990 at sikre adgang til det spanske marked for en vis mængde majs og sorghum med oprin- delse i tredjelande, idet denne mængde tilpasses efter indførslen til Spanien af visse substitutionsprodukter for kormn ; for at sikre en korrekt anvendelse af aftalen bør det bl.a. fastsættes, at der indføres en tilsynsordning for det spanske marked ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Kom — UDSTEDT FØLGENDE FORORDNING : Artikel 1 1. For perioden fra den 1. januar 1987 til den 31. december 1990 giver Spanien senest den 10. i hver måned Kommissionen meddelelse om de mængder majs og sorghum med oprindelse i tredjelande samt om de mængder majsgluten, mask og presserester fra citrus- frugter henhørende under henholdsvis pos. 23.03 A II, 23.03 B II og 23.06 A II i den fælles toldtarif, uanset oprindelse, som er overgået til frit forbrug på dets område i den foregående måned. Meddelelserne vedrørende perioden forud for denne forordnings ikrafttræden skal dog gives senest ti dage efter ikrafttrædelsesdatoen. 2. Der føres særskilt regnskab med de mængder majs og sorghum, der fra den 1. januar 1987 er indført i henhold til Kommissionens forordning (EØF) nr. 3140/ 86 (”). Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder.umiddelbart i hver medlemsstat. Udfærdiget i Bruxelles, den 20. marts 1987. () EFT nr. L 281 af 1. 11. 1975, s. 1. () EFT nr. L 139 af 24. 5. 1986, s. 29. På Kommissionens vegne Frans ANDRIESSEN Næstformand (?) EFT nr. L 292 af 16. 10. 1986, s. 27.